open-index/open-wikipedia-markdown huggingface dataset:
Vidjádéví Bhandáríová

**Vidjádéví Bhandáríová** (neprechýlene *Bhandárí*, nepálsky *विद्यादेवी भण्डारी*, * 19. jún 1961, Mane Bhanjyang, Nepál) je v poradí druhý prezident Nepálu a prvá žena v tomto úrade. Zvolená bola za Komunistickú stranu Nepálu (zjednotení marxisti-leninisti), keď pre ňu hlasovalo 327 z 549 hlasujúcich zástupcov. Nahradila tak vo funkcii doterajšieho prezidenta Ráma Barana Jádava.

## Iné projekty

## Externé odkazy
* Who is Bidya Devi Bhandari? - The Himalayan Times

## Zdroj

Kategória:Nepálski politici
Kategória:Prezidenti Nepálu
Kategória:Prezidentky
Marie Laurencinová

**Marie Laurencinová** (* 31. október 1883, Paríž, Francúzsko – † 8. jún 1956, Paríž) bola francúzska maliarka a poetka, jedna z mála žien, ktoré sú spájané s parížskym kubizmom. 

Žila s básnikom Apollinaireom a do svojho bytu si pozývala rad známych umelcov – Picassa, Braquea, Matissa, Grisom i Delaunayeom. Trávila s nimi veľa času  v debatách o umení. Aj napriek svojmu priateľstvu s týmito umelcami nepodľahla nátlaku abstrakcie a vždy si ponechala svoj tvorivý osobitý štýl. Jej delikátný a elegantný štýl je ovplyvnený japonským umením a jej plátna sú pokryté jemnými vkusnými dekoratívnymi témami v pastelových farbách modrej, šedej a ružovej. Venovala sa aj knižnému ilustrátorstvu.

## Iné projekty

## Externé odkazy
* Artcyclopedia
* Kunstaspekte
* artnet

## Zdroj

Kategória:Francúzski maliari
Kategória:Francúzski básnici
Kategória:Francúzski rytci
Kategória:Moderní maliari
Kategória:Maliari kubizmu
Kategória:Francúzske LGBT osobnosti
Kategória:Osobnosti pochované na Père-Lachaise
Kategória:Osobnosti z Paríža
Lykos z Larisy

náhľad|Oxyrhynský papyrus 222
**Lykos** (*Lykos*) bol olympijský víťaz v behu na jedno stadion v roku 452 pred Kr.

Lykos z tesálskej Larisy bol na 82. olympijských hrách korunovaný olivovým vencom za víťazstvo v behu na jedno stadion.  Podľa tradície sa táto olympijská disciplína zaviedla už na počiatku hier, t. j. v roku 776 pred Kr.  a aj po zavedení ďalších súťažných disciplín sa považovala za hlavné preteky, menom víťaza týchto pretekov sa označovala celá olympiáda.
 
Meno olympionika Lyka je zaznamenané na papyruse (P. Oxy. 222), ktorý bol v roku 1897 objavený  britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Lykos je na tomto značne poškodenom papyruse uvedený v sedemnástom riadku vpravo. Posledné písmeno jeho mena chýba (ΛΥΚΟ - LYKO...). Olympijské víťazstvo Lyka uvádza aj historik Dionysios, a to v súvislosti s datovaním udalostí, ktoré sa v tom roku udiali v starovekom Ríme. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Stratón

**Stratón** (*Stratón*) môže byť:
* grécky filozof z prelomu 4. a 3. stor. pred Kr., pozri Stratón z Lampsaku
* grécky epigramatik v 2. stor. pred Kr., pozri Stratón zo Sárd
* grécky sochár v 2. stor. pred Kr., pozri Stratón (syn Xenofila)
* indogrécky kráľ v 2. stor. pred Kr., pozri Stratón I.
* indogrécky kráľ od roku 25 pred Kr. do roku 10, pozri Stratón II.
* olympijský víťaz v 1. stor. pred Kr., pozri Stratón z Alexandrie (1. stor. pred Kr.)
* olympijský víťaz v 1. stor., pozri Stratón z Alexandrie (1. stor.)
Rostov Veľký

**Rostov Velikij** (; do roku 2025 **Rostov** –  ) je starobylé ruské mesto v Jaroslavlianskej oblasti, jedno z turistických centier Zlatého kruhu Ruska. Pre zachovalosť historických budov a neprítomnosť modernej architektúry je obľúbeným miestom natáčania historických filmov a dokumentov. Leží na brehoch jazera Nero približne dvesto kilometrov severovýchodne od Moskvy. Žije tu vyše tridsaťtisíc obyvateľov. 

Okrem prostého názvu *Rostov* sa mu pre odlíšenie od Rostova na Done hovorí aj *Veľký Rostov*, hoci dnes je Rostov na Done výrazne väčším mestom (podobne sa i Novgorodu tradične hovorilo *Veľký Novgorod* na odlíšenie od *[[Nižný Novgorod|Nižného Novgorodu]]*, v roku 1999 bol na Veľký Novgorod premenovaný aj oficiálne).

## Dejiny
Prvá písomná zmienka o meste pochádza z roku 862, je tak jedným z najstarších doložených miest Ruska. Od 9. storočia do začiatku 13. storočia bol súčasťou Vladimírsko-suzdaľského kniežatstva. V rokoch 1207 až 1474 bol strediskom údelného Rostovského kniežatstva.

## Osobnosti mesta
* Sergij Radonežský (* 1314 – † 1392), svätec
* Vera Weizmannová (* 1881 – † 1966), prvá izraelská prvá dáma, lekárka a sionistická aktivistka

## Partnerské mestá
* Jämsä, Fínsko
* Stevens Point, Wisconsin, USA

## Referencie


## Iné projekty

## Externé odkazy
* Oficiálna stránka
* Rostov na ''mojgorod.ru'' 
* Rostov a mestá Zlatého kruhu

## Zdroj

Kategória:Mestá v Rusku
Dvojhra na Peugeot Slovak Open 2015

**Dvojhra na Peugeot Slovak Open 2015** sa hrá ako súčasť Peugeot Slovak Open 2015 od 9. do 15. novembra 2015. Obhajca titulu Nemec Peter Gojowczyk na turnaji vypadol v 2. kole.

Vo finále Jegor Gerasimov zdolal Lukáša Lacka 7 : 6 (7 : 1), 7 : 6 (7 : 5).

## Nasadenie

# Lukáš Rosol
# Ilľa Vasyľovyč Marčenko
# Jan-Lennard Struff
# Lukáš Lacko


  Farruch Dustov
  Norbert Gombos
  Elias Ymer
  Édouard Roger-Vasselin


## Kvalifikácia

## Výsledky

### Finále

### Horná polovica

### Dolná polovica

Kategória:Peugeot Slovak Open 2015
Lykos z Tesálie

náhľad|Oxyrhynský papyrus 222
**Lykos** (*Lykos*) bol olympijský víťaz v behu ťažkoodencov v roku 452 pred Kr.

Lykos z Tesálie zvíťazil na 82. olympijských hrách v behu ťažkoodencov (hoplitodromos). Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.

Meno olympionika Lyka je zaznamenané aj na papyruse (P. Oxy. 222), ktorý bol v roku 1897 objavený  britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Lykos je na tomto značne poškodenom papyruse uvedený v dvadsiatom siedmom riadku vpravo. Koniec názvu jeho domovskej krajiny Thesálie chýba (ΛΥΚΟCΘΕCC - LYKOS THESS...).  
       
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu ťažkoodencov
Vzdušné a protivzdušné sily Kórejskej ľudovej armády

**Vzdušné a protivzdušné sily Kórejskej ľudovej armády** (; hanča: 朝鮮人民軍 航空 및 反航空軍) sú leteckou zložkou Kórejskej ľudovej armády, pričom v ich radách slúži približne 110 000 príslušníkov. Výzbroj tohto letectva tvorí približne 650 – 940 lietadiel rôzneho typu, zvyčajne sovietskej a čínskej výroby a ich hlavnou úlohou je obrana severokórejského vzdušného priestoru. Väčšina strojov nachádzajúcich sa vo výzbroji je technicky a morálne zastaraná a nedisponuje elektronickým vybavením porovnateľným s modernými lietadlami. K vzniku a vyčleneniu vzdušných síl do samostatného subjektu došlo 20. augusta 1947 a odvtedy sa tento deň oslavuje v KĽDR ako „Deň vzniku letectva“. 

## Lietadlový park

## Pozemná protivzdušná obrana

## Referencie

## Iné projekty

## Zdroj

Kórejská ľudovodemokratická republika
Adolphe Sax

**Adolphe Sax**, celým menom **Antoine-Joseph Sax** (* 6. november 1814, Dinant, Dočasná vláda Belgicka, Prvé francúzske cisárstvo – † 7. február 1894, Paríž, Francúzsko) bol belgický návrhár hudobných nástrojov, hudobník (hral na flautu a klarinet) a vynálezca saxofónu, ktorý bol po ňom pomenovaný. 

Jeho otec Charles-Joseph Sax bol tiež návrhár hudobných nástrojov. Adolphe ako dvadsaťročný zdokonalil basklarinet, čo bol jeho prvý patent.

Časť kritikov zosmiešňovala jeho vynálezy, ale podporil ho Hector Berlioz a rovnako ho oceňoval Gioacchino Rossini a Ludovic Halévy. Finančne sa mu však nedarilo: dvakrát zbankrotoval (1856, 1873).

Sax vyučoval hru na saxofón na parížskom konzervatóriu. Po Saxovej smrti v roku 1894 sa saxofón prestal používať, ale znova sa stal populárny po roku 1918, keď ho začali používať džezoví hudobníci.

## Referencie

## Iné projekty

## Externé odkazy
* Adolphesax.com

## Zdroj

Kategória:Belgickí vynálezcovia
Kategória:Saxofóny
Kategória:Osobnosti valónskeho pôvodu
Kategória:Osobnosti na belgických bankovkách
Majstrovstvá sveta vo faustbale mužov 2015

**Majstrovstvá sveta vo faustbale mužov 2015** boli v poradí 14. majstrovstvá sveta vo faustbale mužov, ktoré organizuje Medzinárodná faustbalová asociácia (IFA). Konali sa v dňoch od 14.21. novembra 2015 v štyroch argentínskych mestách, ktoré sa nachádzajú v provincii Córdoba: Santa Rosa de Calamuchita, Embalse, La Cumbrecita a Villa General Belgrano. Na turnaji sa predstavilo rekordných 14 družstiev. Nováčikom turnaja bola čtvorica družstiev: Austrália, Južná Afrika, Kolumbia a Pakistan. Pôvodne sa malo na turnaji predstaviť aj družstvo Indie, ktoré bolo vyžrebované do skupiny C. Argentína organizovala svetový šampionát mužov druhýkrát, predtým hostila toto podujatie v roku 1986, v Buenos Aires. Titul obhájilo , ktoré vo finálovom stretnutí zvíťazilo nad . Strieborné Švajčiarsko sa dostalo do finále po 20-tich rokoch. Naopak, štvrtá , ktorá v súboji o bronz prehrala s , nezískala medailu prvýkrát od roku 1999 a dovedna iba tretíkrát.

Rozhodnutie o organizátorovi MS 2015 padlo na kongrese IFA v auguste 2011 počas konania Majstrovstiev sveta 2011.

## Kongres IFA
V rámci majstrovstiev sveta v Argentíne sa uskutočnil aj kongres IFA, na ktorom sa okrem zvolenia nových funkcionárov IFA rozhodlo o organizátoroch ženských MS v roku 2018 (stalo sa ním Rakúsko) a mužských MS v roku 2019, v ktorom uspelo Švajčiarsko pred kandidatúrou USA. Počas konania MS bola v Argentíne členmi európskych faustbalových federácií založená Európska faustbalová asociácia (EFA); jej prvým prezidenom sa stal Švajčiar Franco Giori.

## Účastníci

## Výsledky
### Základné skupiny
#### Skupina A
 

#### Skupina B
 

#### Skupina C


### Play-off

## Konečné poradie

## Referencie

## Externé odkazy
* Oficiálna stránka MS 2015 ///
* Oficiálna stránka Medzinárodnej faustbalovej asociácie /
* Oficiálna stránka Argentínskej faustbalovej federácie (archive.org) 
* MS 2015 na stránke Medzinárodnej faustbalovej asociácie  /

## Zdroje
* MS 2015 na stránke Nemeckej faustbalovej ligy 
* MS 2015 na stránke Rakúskeho faustbalového zväzu 

Kategória:Faustbal v 2015
Kategória:Majstrovstvá sveta vo faustbale mužov
Faustbal
Kategória:2015 v Argentíne
Mark A. Sammut

**Mark A. Sammut** (* 2. október 1973) je maltský autor.
 
## Životopis
Narodil sa na Malte ako starší syn maltského spisovateľa Fransa Sammuta a jeho manželky Catherine, rod. Cachia. 
 
### Vzdelanie
Navštevoval školy St Monica School, Stella Maris College, Liceo Vassalli a Liceo GF Abela. V štúdiách pokračoval na Maltskej univerzite (LL.D., M.Jur. *summa cum laude*, M.A.) a na Univerzite v Londýne (University College London a London School of Economics and Political Science) (LL.M.).

## Politická a iná činnosť
Sammut pracoval ako poslanec miestnej samosprávy (1993 – 1996), člen Co-Operative Societies Board  (1997 – 98), tajomník Komory maltských notárov (2000 – 03), honorárny konzul Lotyšska (2001 – 06), a predseda Združenia maltského jazyka na University Ghaqda tal-Malti Università (2007 – 09).
 
V rokoch 1993 – 2003 sa politicky angažoval, od roku 1996 v radoch maltskej strany práce (Labour Party of Malta).
 
Je členom združení Royal Historical Society, European Society for Comparative Legal History a Malta Historical Society.

Od roku 2014 prednáša históriu maltského trestného práva na University of Malta.

## Publikácie
### Knihy
**A Short History of Latvia/L-Istorja tal-Latvja fil-Qosor* (Malta, 2004)
* *Il-Liġi, il-Morali, u r-Raġuni* (*Zákon, morálka a rozum*) spoločne s profesorom Giuseppem Mifsudom Bonnicim, bývalým sudcom[Európskeho dvora pre ľudské práva a bývalým [najvyšším sudcom Malty, (Malta, 2008)
* (spolupráca) *The Mediterranean Region: Different Perspectives, Common Objectives* (ministerstvo obrany, Taliansko, 2010)
**The Law of Consular Relations* (XPL, UK, 2010), odporučená literatúra na Vytautas Magnus University, Kaunas, Litva
* (vedúci redakčného kolektívu a spoluautor) *Malta at the European Court of Human Rights 1987-2012*, v spolupráci s Patrickom Cuignetom a Davidom A. Borgom, s príspevkami profesora Kevina Aquiliniho (dekana právnickej fakulty University of Malta], sudcu Giovanni Bonello a poslankyne Európskeho parlamentu Dr.  Theresy Comodiniovej Cachiovej. (Malta, 2012)
* *The Law in All Its Majesty: Essays in Maltese Legal History and Comparative Law* (Russell Square Publishing, London, 2016)

### Ostatné publikácie
Sammut preložil poviedku *La Pazza* od Guze' Bonniciho práci vzdal hold profesor Charles Briffa vo svojej monografii o maltskej literatúre (*Il-Letteratura Maltija: L-Istorja tan-Narrattiva*, Malta University Press, 2008)

Sammut prispel na tému Codice Municipale di Malta, ako aj iné témy týkajúce sa histórie a teórie práva.

## Referencie

## Iné projekty

## Externé odkazy

Kategória:Maltskí spisovatelia
Blesk (rozlišovacia stránka)

**Blesk** môže byť:
* silný prírodný elektrostatický výboj, pozri blesk
* vo fotografii: umelý zdroj svetla na krátke intenzívne osvetlenie pri fotografovaní, pozri blesk (fotografia)
* v žurnalistickom profesionalizme: predbežná stručná správa o významnej aktuálnej udalosti, pozri blesková správa
* veľmi silný, prudký negatívny emocionálny prejav (napr. blesk hnevu)
* vo filmografii:
** alternatívny slovenský názov amerického animovaného filmu *Bolt* z roku 2008, pozri ''Bolt'' (film)
** britsko-francúzsko-americký akčný triler z roku 2011, pozri ''Blesk'' (film z roku 2011)
** hongkonský akčný film z roku 1995, pozri ''Blesk'' (film z roku 1995)
Svetový pohár v biatlone 2015/2016 – zmiešané štafety

*Hlavný článok: [[Svetový pohár v biatlone 2015/2016]]*

## Konečné poradie Svetového pohára

## Externé odkazy
* IBU DATACENTER 
*  biathlonworld.com – oficiálna stránka IBU

Kategória:Svetový pohár v biatlone
Kategória:Biatlon v roku 2015
Kategória:Biatlon v roku 2016
Kleodóros

**Kleodóros** (*Kleodóros*) môže byť:
* olympijský víťaz v 5. stor. pred Kr., pozri Kleodóros (olympionik)
* grécky hudobník v 2. stor. pred Kr., pozri Kleodóros (hudobník)
* grécky lekár v 1. stor., pozri Kleodóros (lekár)
Monika Wurmová

**Monika Wurmová**, známa ako **Monika Wurm** (* 1983), je slovenská spisovateľka žijúca vo Viedni.

## Život
Vyštudovala strednú priemyselnú školu so zameraním na technicko-informatické služby. Knižne debutovala v roku 2014 románom *Slzy predaných dievčat*. Kniha prináša príbeh filipínskeho dievčaťa, ktoré sa dostane do Dubaja, kde je predaná ako luxusná spoločníčka. Po úspechu knihy na Slovensku vyšla kniha aj v češtine s názvom *Slzy prodaných dívek* v roku 2015. Od októbra 2015 je kniha prístupná aj pre nemecky hovoriacich čitateľov.

Ďalej je autorkou kníh *Rockové tango*, *Pakistanská princezná* a jej pokračovania s názvom *Pakistanská pomsta*.

## Tvorba
* 2014 – *Slzy predaných dievčat*
* 2014 – *Pakistanská princezná*
* 2015 – *Pakistanská pomsta*
* 2015 – *Rockové tango*
* 2015 – *Slzy prodaných dívek* (Cz)
* 2015 – *Die Tränen der verkauften Mädchen* (De)
* 2016 – *Nesmieš ma milovať – Farby lásky*
* 2016 – *Nesmieš ma milovať – Prekliaty tanzanit*
* 2016 – *Pakistanska princezna* (Cz)
* 2016 – *Nesmíš mě milovat – Barvy lásky* (Cz)
* 2016 – *Rock Tango: Nobody but you!* (De)
* 2016 – *V zajatí vášne* – zbierka poviedok. Wurmová je jednou z jedenástich autoriek, ktorá sa na zbierke literárne podielala.
* 2017 – *V zajatí strachu* – zbierka poviedok. Wurmová je jednou z jedenástich autoriek, ktorá sa na zbierke literárne podielala.
* 2017 – *Muži vs. Ženy* – Kolektív autorov, Wurmová sa na zbierke literárne podielala.
* 2017 – *Nesmíš mě milovat – Prokletý tanzanit* (Cz)
* 2017 – *Rockový sen*
* 2017 – *Hviezda nad arabským peklom*
* 2017 – *Rockové tango* (Cz preklad)
* 2018 – *V zajatí hriechu* – zbierka poviedok. Wurmová je jednou z autoriek, ktorá sa na zbierke literárne podielala.
* 2018 – *Rock Tango* – nemecký preklad
* 2018 – *Pakistani princess* – anglický preklad
*2018 - Hvězda nad arabským peklem - (Cz preklad)
*2019 - Pákistánská pomsta - (Cz preklad)
*2020 - Nedotknuteľný – Príbeh zlodela z Indie
*2020 - Nedotknutelný - (CZ preklad)
*2023 - Chlad ohňa a chuť kokaínu 
*2024 - Kráska a beštia 
*2024 - Môj osobný diár
*2024 - Chlad kokaínu a chuť pomsty
*2025 - Purpurové slnečnice 1. a 2.

## Referencie

## Iné projekty

## Externé odkazy
* www.monikawurm.sk
* Diela Moniky Wurmovej v súbornom katalógu Slovenskej národnej knižnice
* Monika-Wurm na Facebooku

Kategória:Slovenskí spisovatelia
Kategória:Ženy v slovenskej literatúre
Kvalifikácia do dvojhry na Peugeot Slovak Open 2015

**Kvalifikácia do dvojhry na Peugeot Slovak Open 2015** bola kvalifikácia o postup do hlavnej časti mužskej súťaže na Peugeot Slovak Open 2015. Z celkových 32 hráčov postúpili štyria – Bielorus Jegor Gerasimov, Rus Alexej Dmitrijevič Vatutin, Švéd Mikael Ymer a Ukrajinec Danylo Kaleničenko.

## Nasadení

# ** [[Jegor Gerasimov]] (Postup)**
#  Miki Janković *(Finále)*
#  Adrian Sikora *(1. kolo)*
#  Danilo Petrović *(1. kolo)*


 ** Alexej Dmitrijevič Vatutin (Postup)**
  Michal Konečný *(2. kolo)*
  Antonio Veić *(2. kolo)*
  Peter Torebko *(1. kolo)*


## Postupujúci

#  Jegor Gerasimov
#  Alexej Dmitrijevič Vatutin


  Mikael Ymer
  Danylo Kaleničenko


## Výsledky
### Prvá časť

### Druhá časť

### Tretia časť

### Štvrtá časť

## Externé odkazy
* Kvalifikácia do dvojhry na Peugeot Slovak Open 2015  na oficiálnej turnajovej stránke 
* Kvalifikácia do dvojhry na Peugeot Slovak Open 2015 na stránke *protennislive.com* 

Kategória:Peugeot Slovak Open 2015
Karnozín

**Karnozín** (**C<sub>9</sub>H<sub>14</sub>N<sub>4</sub>O<sub>3</sub>**, **ß-alanyl L-histidín**) je dipeptid tvorený dvoma aminokyselinami. Je často nazývaný neuropeptid pre jeho ochranné účinky v mozgu. Vyskytuje sa v ľudskom tele, jeho najvyššia koncentrácia je v kostrových svaloch, srdci, mozočku a veľkom mozgu.

## História
Karnozín bol objavený na začiatku 20. storočia ruským vedcom W. S. Gulevičom.

## Charakteristika
Karnozín je antioxidant, ktorý stabilizuje a chráni bunkové membrány. Ako vodorozpustný antioxidant, bráni lipidovej peroxidácii vnútri bunkovej membrány. Mnoho antioxidantov chráni tkanivá ešte pred ich vstupom do tkanív, ale majú len malý účinok, keď je táto prvá línia ochrany prelomená. Voľné radikály potom spôsobujú Oxidatívny stres organizmu. Karnozín reaguje všeobecne so všetkými reaktívnymi formami kyslíka (anglicky *Reactive Oxygen Species*, ROS = voľné radikály kyslíka) a tak bráni rozvoju oxidatívneho stresu.

Karnozín obnovuje normálne riadenie bunkových cyklov organizmu. Účinkuje proti procesom bielkovinovej denaturácie. Reaguje s karbonylovou skupinou a vytvára tzv. addukty proteín-karbonyl-karnozín a tým chráni bielkovinu a dokonca obracia tento proces v proces obnovenia narušenej štruktúry bielkoviny, teda je schopný obnovovať bunky v tele.

## Výskumy a zistenia
V roku 2002 bolo dokázané že karnozín pozitívne ovplyvňuje porozumenie a produkciu reči, sluch, socializáciu, uvedomovanie si okolia a plánovanie jemnej motoriky u autistických detí. Zlepšenie bolo pozorované v období 1 – 8 týždňov od začiatku podávania. Výsledky u detí, ktoré sa štúdie s karnozínom zúčastnili, vykazovali štatisticky významné zlepšenie v škále posudzujúcej správanie o 18%, komunikácie o 16% a sociálnej interakcie o 27 %.

## Referencie

Kategória:Dipeptidy
Kategória:Aminokyseliny
Kategória:Doplnky stravy
Ústredný portál verejnej správy

**Ústredný portál verejnej správy** (**ÚPVS**) je slovenský internetový portál, ktorý má za cieľ zabezpečovať centrálny a jednotný prístup k informačným zdrojom a službám verejnej správy v Slovenskej republike.

Cieľom portálu je všetky dostupné informácie, ako rady, návody, popisy a služby integrovať a prehľadnou a prístupnou formou poskytovať občanovi. V súčasnosti sú tieto služby a informácie väčšinou súčasťou informačných serverov jednotlivých rezortov.

## Zdroj
* ÚPVS

## Externé odkazy
* Domovská stránka ÚPVS

Kategória:Slovenské webové stránky
Kleodóros (olympionik)

náhľad|Oxyrhynský papyrus 222
**Kleodóros** (*Kleodóros*) bol olympijský víťaz v zápasení dorastencov v roku 452 pred Kr.

Meno olympijského víťaza Kleodóra je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Kleodóros je na tomto značne poškodenom papyruse uvedený v dvadsiatom piatom riadku vpravo. Názov jeho domovskej krajiny na papyruse chýba (κλεοδωρο[ς]... - Kleodóro[s]...).

Zápasenie dorastencov (palé paidón) sa v Olympii zaradilo do programu hier v roku 632 pred Kr. a jeho prvým víťazom bol Hipposthenes zo Sparty. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Archer John Porter Martin

**Archer John Porter Martin**, FRS (* 1. marec 1910, Londýn – † 28. júl 2002, Llangarron, Herefordshire) bol britský chemik, ktorý v roku 1952 spolu s Richardom Synge získal Nobelovu cenu za chémiu za „vynález časticovej chromatografie“.

Jeho otec bol praktický lekár. Martin v roku 1932 vyštudoval univerzitu v Cambridgi. V roku 1948 začal pracovať v Medical Research Council. Zaoberal sa biochémiou, konkrétne vitamínmi E a B2 a separáciou aminokyselín.

V roku 1943 si vzal Judith Bagenalovú, s ktorou mal syna a tri dcéry. Na konci života mal Alzheimerovu chorobu.

## Referencie

* 

## Externé odkazy
* Biografia na Nobelprize.org 

Kategória:Absolventi University of Cambridge
Kategória:Anglickí biochemici
Kategória:Britskí nositelia Nobelovej ceny
Kategória:Nositelia Nobelovej ceny za chémiu
Kategória:Členovia Kráľovskej spoločnosti
Kategória:Osobnosti z Londýna
Kategória:Commanders of the Order of the British Empire
Hermann Staudinger

**Hermann Staudinger** (* 23. marec 1881, Worms, Nemecké cisárstvo – † 8. september 1965, Freiburg im Breisgau, Západné Nemecko) bol nemecký lekárnik. Objavil chemickú reakciu pomenovanú ako Staudingerova reakcia. Neskôr, v roku 1953, dostal Nobelovu cenu za chémiu za charakteristiku polymérov.

## Život
Hermann Staudinger sa narodil v roku 1881 v nemeckom Wormse. Po získaní doktorátu Ph.D. na Univerzite Halle v roku 1903 prijal miesto asistenta na Univerzite v Štrasburgu. Objavil molekulu pomenovanú ketén, ktorá je dôležitým prostredníkom antibiotík ako sú penicilín a amoxicilín. V roku 1907 pôsobil na Technickej Univerzite Karlsruhe. Podarilo sa mu napríklad izolovať syntetické ochucovadlo kávy. V roku 1912 pôsobil vo švajčiarskom Federálnom inštitúte technológií v Zürichu. Do tejto doby (1919) patrí jeho najväčší objav vykonaný s kolegom Meyerom. Reakcia je označovaná ako Staudingerova reakcia.

Zaoberal sa výskumom gumy a urobil prekvapivý záver o štruktúre, o krátkych opakovaniach molekulových jednotiek prepojených homopolárnymi väzbami, akoby retiazky papierových svoriek. Tým sa vyvracala teória koloidov zastávaná prominentnými chemikmi Emilom Fischerom a Heinrichom Wielandom. Po roku 1930 sa však Staudingerova hypotéza plne potvrdila. Staudinger došiel k záverom, že sila a pružnosť prírodných vlákien je závislá výlučne na ich makromolekulárnej štruktúre, na ich dlhej, do tvaru nite sformovanej molekuly. Staudinger dostal v roku 1953 Nobelovu cenu za objavy v oblasti makromolekulárnej chémie.

## Externé odkazy
* Staudingerov život a kariéra .

## Zdroj

Kategória:Nositelia Nobelovej ceny za chémiu
Kategória:Nemeckí chemici
Kategória:Nemeckí nositelia Nobelovej ceny
Kategória:Vyučujúci na Albert-Ludwigs-Universität Freiburg
Kategória:Vyučujúci na Štrasburskej univerzite
Vincent du Vigneaud

**Vincent du Vigneaud** (* 18. máj 1901, Chicago, Illinois, USA – † 11. december 1978, Ithaca, New York) bol americký biochemik, ktorý v roku 1955 získal Nobelovu cenu za chémiu za „práce na zlúčeninách síry, zvlášť za objav polypeptidického hormónu“.

## Životopis
Promoval na Schurz High School v roku 1918. Vyštudoval University of Illinois at Urbana-Champaign, kde bol ovplyvnený prednáškami Carla Shippa Marvela. Po ukončení v roku 1924 začal spolupracovať so spoločnosťou DuPont. Začiatok jeho akademickej kariéry sa datuje rokom 1925, kedy sa pripojil ku skupine Johna R. Murlina na univerzite v Rochesteri, kde v roku 1927 získal Ph.D. za prácu *The Sulfur in Insulin* a neskôr sa tam stal profesorom.

Po niekoľkých postgraduálnych štúdiách u Johna Jacoba Abela na Johns Hopkins University, Maxa Bergmanna v *Kaiser-Wilhelm-Gesellschaft zur Förderung der Wissenschaften* v Drážďanoch a ďalších sa stal profesorom na univerzite v Illinois.

V roku 1932 sa stal profesorom na George Washington University a v roku 1938 na lekárskej fakulte Cornell University, kde zostal do roku 1967, kedy získal štatút emeritného profesora. V dôchodku ešte zastával pozíciu na Cornellovej univerzite v Ithaca (štát New York).

V roku 1974 po mŕtvici ukončil akademickú kariéru, zomrel rok po smrti svojej manželky v roku 1977.

Zaoberal sa prevažne sírou, bielkovinami a peptidmi. Ako prvý syntetizoval oxytocín a vazopresín.

## Referencie

* 

## Externé odkazy
* Biografia na Nobelprize.org 

Kategória:Biochemici USA
Kategória:Nositelia Nobelovej ceny z USA
Kategória:Nositelia Nobelovej ceny za chémiu
Kategória:Osobnosti zo Chicaga
Kategória:Biológovia USA
Kategória:Osobnosti USA francúzskeho pôvodu
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Členovia American Philosophical Society
Cyril Norman Hinshelwood

Sir **Cyril Norman Hinshelwood** (* 19. jún 1897, Londýn, Spojené kráľovstvo† 9. október 1967, Londýn) bol anglický fyzikálny chemik, nositeľ Nobelovej ceny za chémiu.

## Život a dielo
Narodil sa v Londýne, jeho rodičia boli Norman Macmillan Hinshelwood, autorizovaný účtovník, a Ethel Frances, rodená Smith. Prvé vzdelanie dostal v Kanade, odkiaľ sa vrátil po smrti svojho otca do malého bytu v Chelsea, kde prežil zvyšok svojho života. Študoval potom na *Westminster City School* a Balliol College, Oxfordská univerzita.

Počas prvej svetovej vojny bol chemikom v továrni na výbušniny. Od roku 1921 do roku 1937 bol domácim učiteľom na Trinity College a profesorom chémie v Oxforde od roku 1937. Bol členom niekoľkých *Advisory Councils* pri britskej vláde vo vedeckých otázkach. V roku 1929 bol zvolený za člena Kráľovskej spoločnosti náuk, ktorej prezidentom bol od roku 1955 do roku 1960. V roku 1948 bol povýšený na rytiera a v roku 1960 bol vyznamenaný Radom za zásluhy.

Svoje prvé štúdie molekulárnej kinetiky publikoval v práci *Thermodynamics for Students of Chemistry* (Termodynamika pre študentov chémie) a *Kinetics of Chemical Change* (Kinetika chemických zmien) v roku 1926. S Haroldom Warrisom Thompsonom študoval explozívne reakcie medzi vodíkom a kyslíkom a opísal fenomén reťazovej reakcie. Jeho nasledujúce práce na syntetických zmenách v bakteriálnej bunke mala ohromný význam pre neskoršie výskumné práce o antibiotikách a terapeutických látkach a jeho kniha *The Chemical Kinetics of the Bacteriall Cell* (Chemická kinetika bakteriálnej bunky) bola uverejnená v roku 1946, nasledovaná prácou *Growth, Function a Regulation in Bacterial Cell* (Rast, funkcia a regulácia v bunkách baktérií) z roku 1966. V roku 1951 publikoval *The Structure of Physical Chemistry* (Štruktúra fyzikálnej chémie). Táto práca bola znovu vytlačená v *Oxford Classic Texts* v sekcii *Physical Sciences* v roku 2005.

V roku 1956 dostal Nobelovu cenu za chémiu spoločne s Nikolajom Semjonovom (ZSSR) za svoje výskumy mechanizmu chemických reakcií.

Bol prezidentom *Chemical Society*, ''Royal Society'', *Classical Association* a *Faraday Society*, získal mnoho ocenení a čestných titulov.

Nikdy sa neoženil. Hovoril plynule siedmimi klasickými a modernými jazykmi a jeho hlavné záľuby boli maľovanie, zbieranie čínskeho porcelánu a zahraničná literatúra.

## Iné projekty

## Externé odkazy
* Sir Cyril Hinshelwood - Biography 

## Zdroj

Kategória:Nositelia Nobelovej ceny za chémiu
Kategória:Britskí nositelia Nobelovej ceny
Kategória:Anglickí chemici
Kategória:Osobnosti z Londýna
Kategória:Prezidenti Kráľovskej spoločnosti
Kategória:Držitelia Copleyovej medaily
Kategória:Nositelia Davyho medaily
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Pápežskej akadémie vied
Herlianska ulica (Bratislava)

**Herlianska ulica** je ulica v Bratislave, v mestskej časti Ružinov. Nachádza sa v miestnej časti Štrkovec. Je pomenovaná podľa obce Herľany.

## Významné objekty
* Obchodné centrum Helios, Herlianska 15
* Pressburg Optik , Herlianska 45
* Magix, s.r.o. - Herlianska 8, dodávateľ geografických informačných systémov

## Blízke ulice
* Drieňová ulica
* Haburská ulica
* Medzilaborecká ulica

## Referencie

## Iné projekty

## Externé odkazy
* Herlianska ulica na mape Bratislavy

Kategória:Ulice v Ružinove
Kategória:Štrkovec (Bratislava)
Drieňová ulica (Bratislava)

**Drieňová ulica** je ulica v Bratislave v mestskej časti Ružinov. Je pomenovaná podľa rastliny drieň. Na rozdiel od ostatných ulíc v okolí je veľmi dlhá, tiahne sa cez dve sídliska: Štrkovec a Ostredky.

## Významné objekty
* Ministerstvo vnútra Slovenskej republiky
* Základná škola Drieňová 16
* Stredná priemyselná škola stavebná a geodetická, Drieňová 35
* Hotel Junior, Drieňová 14
* Terno Budúcnosť, Drieňová 40

## Blízke ulice
* Tomášikova ulica
* Haburská ulica
* Medzilaborecká ulica

## Referencie

## Iné projekty

## Externé odkazy
* Drieňová ulica na mape Bratislavy

Kategória:Ulice v Ružinove
Kategória:Štrkovec (Bratislava)
Nevädzová ulica (Bratislava)

**Nevädzová ulica** je ulica v Bratislave, v mestskej časti Ružinov. Je pomenovaná podľa rastliny nevädza.

Vznikla v 60. rokoch 20. storočia pri budovaní sídliska Trávniky. Od okolitých ulíc sa líšila tým, že zo začiatku tu neboli byty, ale len inštitúcie.

Nachádza sa tu základná škola Nevädzová 2 a Špeciálna základná škola Nevädzová 3. Na Nevädzovej 4 je situovaná pobočka spoločenského domu Cultus pre sídlisko Trávniky. V objekte na Nevädzovej 5 majú sídlo Paneurópska vysoká škola a Jedáleň Nevädzka.

## Blízke ulice
* Sedmokrásková ulica
* Ďatelinová ulica
* Šalviová ulica
* Tomášikova ulica
* Papraďová ulica

## Referencie

## Iné projekty

## Externé odkazy
* Nevädzová ulica na mape Bratislavy

Kategória:Ulice v Ružinove
Medzilaborecká ulica

**Medzilaborecká ulica** je ulica v Bratislave, v mestskej časti Ružinov. Je pomenovaná podľa mesta Medzilaborce.

Na ulici sa nachádza základná škola Medzilaborecká 11 a materská škola Medzilaborecká 4.

## Blízke ulice
* Drieňová ulica
* Haburská ulica
* Herlianska ulica

## Referencie

## Iné projekty

## Externé odkazy
* Medzilaborecká ulica na mape Bratislavy

Kategória:Ulice v Ružinove
Pyrilampes z Efezu

**Pyrilampes** alebo **Pyrilampés** (*Pyrilampes*, iný prepis: *Pyrilampés*) bol olympijský víťaz v dolichu v roku 356 pred Kr.

Pyrilampes z Efezu zvíťazil v dolichu, t. j. *v dlhom behu*, na 106. olympijských hrách v roku 356 pred Kr. V Olympii túto disciplínu zaradili do programu hier v roku 720 pred Kr. Dolichos sa spočiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

Staroveký grécky cestovateľ a spisovateľ Pausanias zaznamenal, že v olympijskej *Altide* videl i sochu Pyrilampa, ktorá stala pri soche olympionika Xenofonta. Pausanias o tom uvádza: „*Pri Dikónovi stojí Xenofón, syn Menefylov, pôvodom z achájskeho Aigionu, zápasník v pankratiu, ďalej stojí Efezan Pyrilampes, víťaz v dolichu. Sochu prvého vytvoril Olympos, Pyrilampovi vytvoril sochu rovnomenný umelec, nebol však rodákom zo Sikyónu, ale z Messény pod Ithómou."*

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v dolichu
Hippobotos

**Hippobotos** (*Hippobotos*) môže byť:
* olympijský víťaz v  roku 452 pred Kr., pozri Hippobotos (olympionik)
* grécky filozof a historik v 3. stor. pred Kr., pozri Hippobotos (historik)
* v Homérovej Iliade epiteton Argosu
Višňove (Kalynivský rajón)

**Višňove** () je dedina (*село*) na Ukrajine v Kalynivskom rajóne vo Vinnyckej oblasti. Žije tu 478 obyvateľov.

## Externé odkazy
* Najvyššia Rada Ukrajiny 

Kategória:Dediny v Kalynivskom rajóne
Alexander R. Todd

**Alexander Robertus Todd, Baron Todd** (* 2. október 1907, Glasgow, Spojené kráľovstvo – † 10. január 1997, Oakington) bol škótsky biochemik, ktorého výskum v oblasti štruktúry a syntézy nukleotidov, nukleozidov a koenzýmov mu v roku 1957 priniesol Nobelovu cenu za chémiu.

Narodil sa neďaleko Glasgowa. Bakalársky titul získal na University of Glasgow, doktorát na Goethe-Universität Frankfurt vo Frankfurte nad Mohanom. Doktorskú prácu venoval chémii žlčových kyselín. Ďalší doktorát získal na Oriel College v Oxforde.

Potom pôsobil v *Lister Institute*, na Univerzite v Edinburghu, na University of London a v Cambridge. V roku 1938 sa stal profesorom chémie a riaditeľom laboratórií univerzity v Manchestri. Práve tu začal skúmať nukleozidy, zmesi, ktoré tvoria štrukturálne jednotky nukleových kyselín (DNA a RNA), za čo dostal najprestížnejšie vedecké ocenenia.

V roku 1949 syntetizoval adenozíntrifosfát (ATP) a flavínadeníndinukleotid (FAD). V roku 1955 objasnil štruktúru vitamínu B12, neskôr pracoval na skúmaní štruktúry a syntézy vitamínu B1 alebo vitamínu E a študoval alkaloidy nachádzajúce sa v hašiši a marihuane.

Za svoj život získal na 40 čestných titulov. V rokoch 19521964 bol predsedom britskej vládnej rady pre vedu. V rokoch 19751980 bol prezidentom Kráľovskej spoločnosti (*Royal Society for the Improvement of Natural Knowledge*). Bol povýšený do šľachtického stavu – v roku 1954 získal titul sir, v roku 1962 titul barón.

## Referencie


## Externé odkazy
* Profil na Nobel prize.org

## Zdroj

Kategória:Škótski chemici
Kategória:Britskí chemici
Kategória:Nositelia Nobelovej ceny za chémiu
Kategória:Britskí nositelia Nobelovej ceny
Kategória:Osobnosti z Glasgowa
Kategória:Prezidenti Kráľovskej spoločnosti
Kategória:Držitelia Copleyovej medaily
Kategória:Nositelia Davyho medaily
Kategória:Škótski biológovia
Kategória:Vyučujúci na University of Cambridge
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Snemovne lordov
Majstrovstvá Európy v hokejbale do 18 a 16 rokov 2007

**Majstrovstvá Európy v hokejbale do 18 a 16 rokov 2007** boli v poradí 5. majstrovstvá európy v hokejbale, ktoré organizuje Medzinárodná hokejbalová federácia (ISBHF). Konali sa v dňoch od 29. júna – 1. júla 2007 v Huttwillu, vo Švajčiarsku. Víťazom v kategorii U18 sa stali hokejbalisti Česka a v kategorii U16 Slovensko. 

## Kategória do 18 rokov (U18)
### Základná část

### Stretnutie o 3. miesto

### Finále

## Kategória do 16 rokov (U16)
### Základná část

### Stretnutie o 3. miesto

### Finále

## Konečné poradie

**U18**

**U16**

## Zdroje
* MEU18 2007 na stránke Slovenskej hokejbalovej únie (archive.org) 
* MEU16 2007 na stránke Slovenskej hokejbalovej únie (archive.org)


Kategória:Hokejbal v 2007
Kategória:2007 vo Švajčiarsku
Hippobotos (olympionik)

náhľad|Oxyrhynský papyrus 222
**Hippobotos** (*Hippobotos*) bol olympijský víťaz v dolichu v roku 452 pred Kr.

Meno olympijského víťaza Hippobota je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Hippobotos je na tomto značne poškodenom papyruse uvedený v devätnástom riadku vpravo. Posledné tri písmená jeho mena a názov jeho domovskej krajiny na papyruse chýbajú (Ἱππόβο[τος]... - Hippobo[tos]...).

Dolichos sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v dolichu
Voluntari

**Voluntari** (pôvodne Cetatea Voluntărească) je mesto v župe Ilfov v Rumunsku. 

## Geografia
Nachádza sa asi 1 km severne od hraníc mesta Bukurešť a je veľmi často vnímané ako bukurešťské predmestie. Mesto sa nachádza v centrálnej časti Rumunskej nížiny, a tak je jeho reliéf nepríliš zvlnený, a jeho klíma stála, pre Rumunskú nížinu typická. Nachádza sa na medzinárodnej diaľnici DN2, prechádza ním železnica, čo podstatne prispieva k jeho rozvoju. Medzi rokmi 2002 a 2011 stúpol počet obyvateľov z 30 016 na 42 944.

## Demografia

## Referencie


## Zdroj

Kategória:Mestá v Rumunsku
Kategória:Mestá v župe Ilfov
Travel Bug

thumb|Travel bug, číslo je skryté
**Travel bug** je ľubovoľný predmet opatrený štítkom (psia známka - dog tag) pre hru Geocaching. Travel bug nie je na výmenu ako iné predmety uložené v skrýšach. Jeho cieľom je putovať zo skrýše do skrýše, a tak cestuje po svete. Pohyb travel bugu možno pomocou jedinečného kódu (Tracking Number) vyrazeného na štítku sledovať na serveri Geocaching.com. Travel bug môže mať nálezca pri sebe maximálne 14 dní, alebo napíše e-mail majiteľovi travel bugu, aké s ním má plány.

## Externé odkazy
* Geocaching.com

## Zdroj

Kategória:Geocaching
Jicchak Navon

**Jicchak Navon** (, &lrm;* 9. apríl 1921, Jeruzalem, Izrael† 6. november 2015, Jeruzalem) bol izraelský politik, diplomat, prozaik, dramatik a pedagóg. V rokoch 1978 až 1983 bol  prezidentom Izraela. Bol prvým sabrom (Židom narodeným na území izraelskej zeme alebo Izraela), ktorý sa stal izraelským prezidentom a zároveň bol prvým sefardským prezidentom Izraela.

Než sa stal prezidentom, zastával rôzne funkcie v izraelskej štátnej správe, a to predovšetkým na ministerstve školstva a kultúry, kde sa zasadil o rozvoj v mnohých oblastiach, ktorý je viditeľný dodnes (napríklad komunitné centrá *matnas*). Bol osobným tajomníkom prvého ministerského predsedu Davida Ben Guriona a v dvoch rôznych obdobiach bol po viac než 20 rokov poslancom Knesetu za strany Rafi a Stranu práce. Celkom šesť rokov bol ministrom školstva a kultúry. Mimo politiky bol aktívny v mnohých oblastiach umeleckej tvorby; je autorom dvoch muzikálov, niekoľkých poviedok a televízneho seriálu. Vo všetkej svojej umeleckej tvorbe sa zameriaval na sefardskú komunitu. Podľa telefonického prieskumu verejnej mienky z decembra 2007 ho považovalo najviac Izraelčanov za najlepšieho izraelského prezidenta v histórii štátu.

## Referencie


## Iné projekty

## Zdroj
* 

Kategória:Prezidenti Izraela
Kategória:Izraelskí politici
Kategória:Členovia Knesetu
Kategória:Izraelskí diplomati
Kategória:Osobnosti z Jeruzalema
Kategória:Izraelské osobnosti židovského pôvodu
Kategória:Izraelskí dramatici
Kategória:Príslušníci Hagany
Kategória:Politici židovského pôvodu
Kategória:Spisovatelia židovského pôvodu
Dušan Třeštík

PhDr. **Dušan Třeštík**, CSc., (* 1. august 1933, Sobědruhy† 23. august 2007, Praha) bol český historik a publicista. Špecializoval sa na dejiny raného a vrcholného stredoveku v stredovýchodnej Európe, dejiny kultúry a teóriu histórie.

V rokoch 19511956 študoval históriu a archivistiku na Filozofickej fakulte Karlovej univerzity v Prahe. Od roku 1958 pôsobil v Historickom ústave ČSAV, neskôr v Centre medievalistických štúdií pri Akadémii vied Českej republiky. Člen Vedeckej rady Akadémie vied ČR. Ako publicista písal komentáre a eseje najmä pre Lidové noviny a Mladú frontu DNES, v ktorých sa vyjadroval aj k aktuálnym otázkam domácej politiky.

## Dielo
* *Kosmas. Studie s výběrem z Kosmovy kroniky*. Praha : Svobodné slovo, 1966. 210 s.; 2. vyd. Praha : Melantrich, 1972. 210 s.
* *Kosmova kronika. Studie k počátkům českého dějepisectví a politického myšlení*. Praha : Academia, 1968. 251 s. 
* *Počátky Přemyslovců*. Praha : Academia, 1981. 111 s. 
* *Románské umění v Čechách a na Moravě*. Praha : Odeon, 1983. 362 s. 
* *Ideové proudy v českém umění 12. století*. Praha : Academia, 1985. 119 s. (spoluautor Anežka Merhautová).
* *[[Počátky Přemyslovců. Vstup Čechů do dějin (530–935)]]*. Praha : NLN, 1997. 658 s. ISBN 80-7106-138-7.
* *Mysliti dějiny*. Praha : Paseka, 1999. 222 s. ISBN 80-7185-229-5.
* *Češi. Jejich národ, stát, dějiny a pravdy v transformaci*. Brno : Doplnok, 1999. 253 s. ISBN 80-7239-013-9.
* *Moravští Přemyslovci ve znojemské rotundě*. Praha : Set out, 2000. 135 s. ISBN 80-86277-09-7. (spoluautori Barbara Krzemieńska, Anežka Merhautová).
* *Vznik Velké Moravy. Moravané, Čechové a střední Evropa v letech 791 – 871*. Praha : NLN, 2001. 384 s. ISBN 80-7106-482-3.
* *Králové a knížata zemí Koruny české*. Praha : Rybka, 2001. 413 s. ISBN 80-86182-55-X. (spoluautori Jaroslav Čechura, Vladimír Pechar).
* *Mýty kmene Čechů (7.-10. století). Tři studie ke starým pověstem českým*. Praha : NLN, 2003. 291 s. ISBN 80-7106-646-X.
* *Češi a dějiny v postmoderním očistci*. Praha : NLN, 2005. 341 s. ISBN 80-7106-786-5.
* *Zápisník a jiné texty k dějinám*. Praha : NLN, 2008. 260 s. ISBN 978-80-7106-434-3.
* *Přemyslovci. Budování českého státu*, Praha, NLN, 2009. 880 s. ISBN 978-80-7106-352-0 (spoluautori Petr Sommer, Josef Žemlička a kolektív autorov)

## Ocenenia
* Medaila Vojtěcha Náprstka za popularizáciu vedy

## Referencie


## Iné projekty

## Zdroj

Kategória:Českí historici
Kategória:Českí vedeckí spisovatelia
Kategória:Osobnosti z Teplíc
Euboulos

**Euboulos** (*Euboulos*, iný prepis: *Eubúlos* alebo *Eubulos*) môže byť:
* olympijský víťaz v  roku 452 pred Kr., pozri Euboulos (olympionik)
* grécky komický básnik zo 4. stor. pred Kr. pozri Euboulos (komický básnik)
* aténsky politik v 4. stor. pred Kr., pozri Euboulos z Atén
* grécky filozof v 2. stor. pred Kr., pozri Euboulos (filozof)
* grécky mytograf v 2. stor. pred Kr., pozri Euboulos (mytograf)
* grécky filozof v 1. stor. pred Kr., pozri Euboulos (pytagorejec)
Konfirmácia

**Konfirmácia** môže byť:

* všeobecne, potvrdenie, overenie
* vo filozofii, metóda overovania, pozri konfirmácia (logika)
* v cirkevnom práve, potvrdenie zvolenej osoby do úradu príslušnou vrchnosťou, pozri konfirmácia (cirkevné právo)
* v evanjelickej cirkvi, slávnostné prijatie pokrstených medzi dospelých členov cirkvi, pozri konfirmácia (Evanjelická cirkev)
* v diplomacii, dokument ktorý overuje a potvrdzuje obsah staršieho dokumentu, pozri konfirmácia (diplomacia)
* v ekonomike, vzájomné potvrdenie objednávky, obchodu alebo zmluvy, pozri konfirmácia (ekonomika)
Indukcia

**Indukcia** môže byť:

* v logike, myšlienkový postup, typ úsudku a metóda skúmania, pozri indukcia (logika)
* vo fyzike, pozri elektromagnetická indukcia
* v matematike, pozri matematická indukcia
* v biológii, časť procesu, ktorá vedie k diferenciácii buniek a tkanív a usmerňuje embryonálny vývoj, pozri indukcia (biológia)
Digital Data Storage

**Digital Data Storage** (**DDS**) je formát pre ukladanie počítačových dát odvodený z&nbsp;Digital Audio Tape (DAT).

DDS využíva pásku šírky 3,81 mm, s výnimkou najnovších formátov, DAT 160 a DAT 320, ktoré sú 8 mm široké. Pôvodne bola páska dlhá 60 metrov&nbsp;(197 stôp) alebo 90 metrov (295&nbsp;&#x73;&#x74;&#xF4;&#x70;). Pokrok v materiálovej technológii umožnil podstatne zväčšiť dĺžku v nadchádzajúcich verziách. Mechanika&nbsp;DDS využíva na záznam rovnaký proces ako videorekordér&nbsp;(VCR). Ak sú prítomné chyby, zapisovacie hlavy prepíšu dáta.&nbsp;

Spätná kompatibilita medzi novšími mechanikami a staršími páskami nie je zaručená; pozri napríklad DDS Media Compatibility Matrix spoločnosti HP. (Za povšimnutie stojí že v článku spomenuté pásky nových štandardov skrátka nepozostávajú z dlhších pások; napríklad u DDS2, bola nahrávka užšia ako u DDS1.)

Formát DDS konkuruje najmä&nbsp;LTO, AIT, VXA, a&nbsp;Travan formátom.
thumb|DDS-2/DAT kazeta

## Generácie

### Budúcnosť
Ďalší formát, Gen 8, má v budúcnosti uchovať približne 300 GB dát bez kompresie.

## Oficiálne štandardy
* ECMA-139 *ISO/IEC 10777:1991*, Špecifikácia&nbsp;**DDS**. http://www.ecma-international.org/publications/files/ecma-st/ECMA-139.pdf
* ECMA-146  *ISO/IEC 11321:1992*, Špecifikácia **DATA/DAT**. http://www.ecma-international.org/publications/files/ecma-st/ECMA-146.pdf
* ECMA-150  *ISO/IEC 11557:1992*, Špecifikácia **DDS-DC** (DDS s kompresiou). http://www.ecma-international.org/publications/files/ecma-st/ECMA-150.pdf
* ECMA-151  *ISO/IEC 11558:1992*, Špecifikácia **DCLZ** (algoritmus compresie). http://www.ecma-international.org/publications/files/ecma-st/ECMA-151.pdf
* ECMA-170 *ISO/IEC 12447:1993*, Špecifikácia **DDS** (pre 60m a 90m pásky). http://www.ecma-international.org/publications/files/ecma-st/ECMA-170.pdf
* ECMA-171 *ISO/IEC 12448:1993*, Špecifikácia **DATA/DAT-DC** (pre 60m a 90m pásky). http://www.ecma-international.org/publications/files/ecma-st/ECMA-171.pdf
* ECMA-198 *ISO/IEC 13923*, Špecifikácia **DDS-2**. http://www.ecma-international.org/publications/files/ecma-st/ECMA-198.pdf
* ECMA-236 *ISO/IEC 15521*, Špecifikácia **DDS-3**. http://www.ecma-international.org/publications/files/ecma-st/ECMA-236.pdf
* ECMA-288 *ISO/IEC 17462*, Špecifikácia **DDS-4**. http://www.ecma-international.org/publications/files/ecma-st/ECMA-288.pdf

## Referencie

Kategória:Súborové formáty
GoGo

**Daniel Sebastián Štrauch** (* 24. september 1997, Bratislava), známy aj pod pseudonymom **GoGo alebo GoGoManTV**, je slovenský youtuber, vloger a režisér. Preslávil ho najmä kanál GoGoManTV na YouTube. Je najodoberanejším YouTuberom na Slovensku a je jedným z najsledovanejších kanálov v českej a slovenskej časti YouTube. Bol jedným z prvých slovenských youtuberov a v súčasnosti je pokladaný za najznámejšieho slovenského youtubera.  V roku 2013 sa umiestnil na 4. mieste vo vyhľadávaní na Youtube na slovenskom internete. 20. novembra 2015 vydal svoju vlastnú knihu *GoGo chalan z internetu*, v ktorej opisuje svoj život youtubera. Teraz má okolo 1000 zverejnených videí. Pri príležitosti dosiahnutia 1 milióna odberateľov na jeho kanále GoGoManTV, vydal 29. novembra 2015 videoklip MŸSLI, ktorý má dnes viac než trinásť miliónov zhliadnutí. 21. októbra 2017 vydal GoGo spolu s Celeste Buckingham skladbu s videoklipom menom Jacuzzi, s cieľom vytesniť negativitu zo života bežných ľudí. V roku 2023 si zahral v populárnom filme *[[Invalid (film)|Invalid]]*.

## Mladosť a štúdium
Narodil sa v Bratislave. Vo svojich šiestich rokoch sa s rodinou presťahoval do rodinného domu v bratislavskej mestskej časti Rusovce.  Tiež navštevoval cirkevnú základnú školu Spojenú Školu sv. Rodiny.  V štúdiu pokračoval na gymnáziu, z ktorého po štyroch rokoch prestúpil na Súkromnú strednú umeleckú školu animovanej tvorby v Bratislave, na ktorej študoval fotografiu. Zmaturoval v roku 2015.

## Tvorba
Inšpirovaný bol najmä zahraničnými youtubermi, ako napr. Tobuscus. 11. júla 2010 založil jeden z prvých kanálov v slovenčine na YouTube. Svoje prvé video zverejnil 30. decembra 2011. Po vytváraní videí v žánri Let's Play (komentovanie vlastného hrania videohier), kde začínal so sandboxovou videohrou Minecraft, sa začal venovať aj vlogovaniu (vytváranie video blogov), kvôli ktorému 23. mája 2012 založil kanál GoGoEXTRA. 

Jeho najstarší a hlavný kanál GoGoManTV (1,81 milióna odberateľov k 10.6.2020) je druhým najodberanejším kanálom zaregistrovaným v českej časti YouTube (prvým je kanál ViralBrothers, ktorých súčasná produkcia je však v angličtine) a najodberanejším kanálom vysielaným v slovenčine. Jeho kanál GoGoEnglishTV, na ktorom uverejňoval videá v angličtine, je neaktívny (posledné video bolo nahrané 3. novembra 2013).

Na pozvanie Andreja Krausa zahral improvizovanú zložku v epizóde seriálu Panelák z 23. októbra 2014 (epizóda 1214). V júni 2015 sa zúčastnil 1. ročníka českého festivalu Utubering (v sekcii *gaming*), na ktorom mu bola udelená Cena pre najlepšieho youtubera (jedna z troch kategórií).

Režíroval videoklip k piesni *Do Everything* od DJ Mairee.aj videoklip k piesni INSTAGRAM od Kontrafaktu.

## Referencie

## Externé odkazy
* Kanál GoGoManTV
* Kanál GoGoEXTRA
* Kanál GoGoEnglishTV (po anglicky)
* GoGoManTV v programe „Fokus Václava Moravce“
* Jeden deň človeka, ktorého sleduje milión ľudí

Kategória:Slovenskí youtuberi
Kategória:Osobnosti z Bratislavy